Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: intézmények, valamint személyek szakmai feladatairól és mûködésük feltételeirõl szóló 15/1998. (IV. 30.) NM rendelet
Paragraph Index: 325

intézmények, valamint személyek szakmai feladatairól és mûködésük feltételeirõl szóló 15/1998. (IV. 30.) NM rendelet elõír számukra. Tekintettel azonban arra, hogy a gyermekek személyes szabadságát nem korlátozhatják, ezért nem tudják megakadályozni további szökésüket sem. Már az 1998-as helyszíni vizsgálat megállapította, hogy az otthonban a szökések problémáját nem tudják kezelni. Ekkor még a 15/1998 (IV. 30) NM rendelet nem volt hatályos. Az utóvizsgálat idején a szökésekre már alkalmazták a rendeletben elõírtakat, de úgy tûnik, ez nem változtatott azon, hogy a gyermekek személyes kötõdések, illetve egyéb kötõerõ hiányában továbbra is megszöknek a befogadó otthonból. Az általános helyettes vizsgálata során megállapította, hogy – az alapvizsgálat következtetéseivel megegyezõen – az intézmény szökésekkel kapcsolatos megfelelõ eljárásának hiánya az élethez való alkotmányos joggal, a megfelelõ testi, szellemi és erkölcsi fejlõdéshez szükséges védelemhez és gondoskodáshoz, valamint a személyi biztonsághoz fûzõdõ alkotmányos joggal összefüggésben visszásságot okoz, ezért a Pest Megyei Gyermekvédelmi Szakszolgálat és Intézményei igazgatójánál kezdeményezte: – intézkedjen az átmeneti befogadó otthon szekrényeinek zárhatóságáról, a környezet barátságosabbá tételérõl; – dogozzon ki módszertani levelet a szökésekkel kapcsolatos eljárásra. A szakszolgálat igazgatója a kezdeményezéssel egyetértett, az engedély nélküli eltávozásokkal kapcsolatos módszertani levél másolatát megküldte az általános helyettesnek. 1/B. Pest Megyei Területi Gyermekvédelmi Szakszolgálat Gyermekotthona (Érd) A gyermekotthon 2001-ig speciális fiúotthon volt, jelenleg nehezen kezelhetõ, magatartási problémás fiúkat ellátó gyermekotthonként mûködik. A gyermekotthon egy kétszintes családi házban mûködik, a tizenhat gondozottat 2-3 ágyas, kisméretû szobákban helyezték el. A gyermekotthon egész berendezése nagyon szegényes. A szobákban kevés a szekrény, de azok zárhatóak. Minden gondozottnak van a szobájához kulcsa, ha kimennek, bezárják maguk után. Mind a lakószobák, mind a közös helyiségek fala díszítetlen, az egész épület az átmenetiség benyomását kelti. A vizsgálatot végzõk a verekedés, a szándékos rongálás következtében több helyen észleltek betört ablakot, erkélyajtót. A vizsgálat megállapította, hogy a minden otthonosságot nélkülözõ környezet – a befogadó otthoni állapotokéhoz hasonlóan – sérti a gyermekvédelmi gondoskodásban élõ kiskorúak és az utógondozásban részesülõ fiatal felnõttek egészséges környezethez, a kiemelt védelemhez és gondoskodáshoz fûzõdõ jogát. Az otthonvezetõ tájékoztatása szerint szervezett szabadidõs programra anyagi erõforrások hiányára hivatkozva nem kapnak pénzt. Egy-egy napos kirándulásokat szerveznek, nyaranként Lakitelekre viszik gondozottjaikat. A vizsgálatot végzõk szervezett szabadidõs tevékenységre utaló bejegyzést az ügyeleti naplóban nem találtak. A vizsgálat megállapította, hogy a szervezett szabadidõs programok elmaradása a mûvelõdéshez való jog, és a megfelelõ testi, szellemi és erkölcsi fejlõdéshez való alkotmányos jog sérelmének közvetlen veszélyét idézi elõ. A kimenõt és az eltávozást az intézmény házirendje szabályozza. A hétköznapi kimenõt a nevelõtanár engedélyezi, tényét az ügyeleti naplóban rögzíteni kell. A házirend 22. pontja szerint: „… Az otthonlakók családhoz, rokonsághoz hétvégére, ünnepnapokra csak akkor engedhetõk el, ha a gyámhivatal beutaló határozatban nem tiltja, illetve nem állnak fegyelmi korlátozás alatt.”. A vizsgálat megállapította, hogy elfogadhatatlan, és a családhoz való jogot sérti, ha a családi kapcsolatok ápolását az intézmény vezetõje feltétételekhez köti, a gondozott és szülei közötti kapcsolattartást, illetõleg annak megvonását fegyelmezési eszközül használja. Az otthonban hiányoztak a gondozottak lelki problémáinak és viselkedési zavarainak kiküszöbölését elõsegítõ megfelelõ szakmai munka tárgyi és személyi feltételei, mindez a lehetõ legmagasabb szintû testi és lelki egészséghez fûzõdõ alkotmányos joggal összefüggésben okozott visszásságot. Az utóbbi idõben nõtt a szökések száma. A vizsgálat idején három szökött gondozottat tartottak nyilván. Az engedély nélkül távozók felderítésére itt is, mint a budapesti befogadó otthonban alkalmazzák a 15/1998. (IV. 30.) NM rendelet elõírásait. Ebben az intézményben igazán tartós szökések nincsenek. A szökésekkel kapcsolatban az alapvizsgálat által megállapított alkotmányos jogokkal összefüggõ visszásságok – ugyanúgy, mint a Szakszolgálat befogadó otthonában – az érdi gyermekotthonban továbbra is fennálltak. A vizsgálat idején a házirend sehol nem volt az épületben kifüggesztve, ezzel a véleménynyilvánításhoz és a panaszhoz való jog került veszélybe, továbbá sérült a gondozottaknak a jogállamiságból fakadó jogbiztonsághoz fûzõdõ joga. A házirend 18. pontja szerint: „Az otthon területét hétköznapokon 9 órától az ebéd idejéig el kell hagynia azoknak, akik nem dolgoznak, illetve tanulnak. Ezen idõszak alatt kötelesek az érintettek idejüket – saját költségükre – munka, illetve tanulási lehetõségek keresésére fordítani és az eredményekrõl rendszeresen tájékoztatni a nevelõtanárokat, akiktõl e tekintetben segítséget is lehet kérni.” Ellenõrizhetetlen, hogy a gondozott a délelõtti órákat valóban munka, illetve tanulási lehetõségek keresésével tölti. Tanköteles korúaknál a taníttatási kötelezettség sérül, ha nem járnak iskolába. Az utógondozásban részesülõ fiatal felnõttek esetében az utógondozó kötelessége a segítségnyújtás. A már nem tanköteles, de még nem utógondozott növendékek esetében pedig az ifjúság érdekeinek védelme, továbbá a gyermekek kiemelt védelemhez és gondoskodáshoz fûzõdõ joga sérül, ha gyakorlatilag magukra maradnak a tanulási- illetve munkalehetõség keresésében, ezen túlmenõen még a délelõtti órákban a gyermekotthon területét is el kell hagyniuk. Az általános helyettes a Pest Megyei Gyermekvédelmi Szakszolgálat és Intézményei igazgatójánál kezdeményezte: – dolgozzon ki módszertani levelet a szökésekkel kapcsolatos eljárásra; – a gyermekotthon házirendjét az épület mindenki számára jól látható helyén függesztesse ki; – töröltesse a házirendbõl a gondozottak alkotmányos jogait sértõ részeket. Az igazgató a kezdeményezésekkel egyetértett, gondoskodott az abban foglaltak megvalósításáról, a gyermekotthon vezetõjének munkaviszonyát megszüntette. A Pest Megyei Közgyûlés elnökének az általános helyettes ajánlotta: terjessze a jelentést a fenntartó Pest Megyei Önkormányzat elé azzal az ajánlással, hogy a vizsgálat megállapításai alapján gondoskodjon az intézmény személyi és tárgyi feltételeinek biztosításáról. 2002 nyarán az érdi gyermekotthonban a bútorok cseréje, a könyvtár bõvítése, továbbá a szabadidõs programok szervezése már megkezdõdött. 1/C. Pest Megyei Területi Gyermekvédelmi Szakszolgálat Speciális Gyermekotthona (Nagykõrös) Az épületben 2001. május 16-a óta határozatlan idõre szóló mûködési engedéllyel speciális gyermekotthon mûködik. A tizenöt férõhelyes gyermekotthon tartósan beteg, illetõleg fogyatékos, beilleszkedési, magatartási vagy tanulási zavarokkal küzdõ, különleges ellátást igénylõ 8–18 éves fiúkat lát el. Az otthon speciális jellegébõl adódóan nagyon fontos, hogy a magatartási, beilleszkedési, illetve tanulási zavarokkal küzdõ fiúk folyamatos iskolába járatását megoldják. A speciális otthon házirendje megfelelõ, az épületben jól látható helyen ki van függesztve, elfogadását a gondozottak aláírásukkal igazolták. A gyermekotthonnak nagyon jó kapcsolata van a városi rendõrkapitánysággal, a helyi ifjúságvédelmi szakemberekkel, a Károly Gáspár Református Egyetem szociális munkásokat képzõ fõiskolai karával, a nevelési tanácsadóval. Mind a rendõrök, mind a szociális munkás hallgatók részt vesznek a prevenciós programokban. A fiúk három-, illetve négyágyas szobákban laknak, amelyeket maguk takarítanak. Minden gyereknek van szekrénye, ahol személyes holmijait tarthatja. A helyszíni vizsgálat idején a szobák rendben voltak. Az otthonban dolgozó pedagógusok és gyermekfelügyelõk kiemelt feladatuknak tekintik, hogy gondozottjaik napirendje kiszámítható legyen, megszokják a rendszerességet. Ezért nagy hangsúlyt fektetnek a napirend betartására. A magatartási, illetõleg beilleszkedési zavarokkal küzdõ, esetleg drog- vagy alkoholfüggõ fiatalok esetében nagyon fontos, hogy a szabadidejüket hasznosan töltsék el. A szabadidõs programokat a pedagógusok szervezik, melyek változatosak, megvalósulásukat az ügyeleti napló is tanúsította. A speciális gyermekotthon dolgozóinak e téren végzett munkája példaértékû. A gyermekotthonban mind a gondozottak elhelyezési feltételei, mind az ott végzett pedagógiai munka a gyermekvédelmi gondoskodásban élõk alkotmányos jogainak érvényesülését szolgálja. Az otthon speciális jellegébõl adódóan pszichésen sérült gyermekeket is gondoz, akiknek helybeli pszichiátriai kezelése megoldatlan, mert a ceglédi kórházban nincs a 14–18 éves korosztály ellátására alkalmas gyermekpszichiáter. A vizsgálat megállapította, hogy a lehetõ legmagasabb szintû testi, lelki egészséghez fûzõdõ jog közvetlen veszélyét jelentheti, hogy a pszichiátriai kezelésre szorulók ellátása gondozási helyük közelében megoldatlan. A speciális gyermekotthon dolgozóinak munkája során nehézséget okoz, hogy a gyermekek elhelyezésével kapcsolatban mindent, még a legapróbb adminisztratív dolgot is a budapesti központban kell intézni, amellyel nincs számítógépes hálózati kapcsolatuk. Pszichológus és fejlesztõ pedagógus külön nincs az intézményben. Az általános helyettes felkérte a Pest Megyei Közgyûlés elnökét, hogy terjessze a jelentést a fenntartó Pest Megyei Önkormányzat elé azzal az ajánlással, hogy a vizsgálat megállapításai alapján gondoskodjon: – a speciális gyermekotthonban – a jogszabályi elõírásnak megfelelõen – önálló pszichológusi státusz biztosításáról; – lehetõség szerint fejlesztõ pedagógus alkalmazásáról; – mérje fel annak lehetõségét, hogy a gyermekvédelmi szakszolgálat budapesti központján kívül tud-e anyagi erõforrásokat biztosítani Pest megyében még egy – a gyermekek elhelyezésének jogkörével bíró – regionális központ létrehozására. A közgyûlés elnöke az ajánlásban foglaltakkal egyetértett, és arról tájékoztatta az általános helyettest, hogy lehetõség van a gyermekotthonban két fõ pszichológus felvételére, fejlesztõ pedagógus beállítását is tervezik, szeretnék mielõbb elkezdeni a körzetközpontok kialakítását.

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes